open-index/open-wikipedia-markdown huggingface dataset:
Li Shuxian

**Li Shuxian** (kinesisk: 李淑賢; pinyin: *Lĭ Shúxían*, også romanisert *Li Shu-Hsien*, født 1925-27, død  9. juni 1997) var femte og siste kone til Puyi, den siste keiser av Qing-dynastiet i Kina.

Hun var han-kineser og tidligere sykehusansatt. Puyi var etter femten års fengsel blitt benådet i   1959. De to møttes i 1962 og giftet seg samme år. Statsminister Zhou Enlai gratulerte dem. De fikk ingen barn. Hun var ved Puyis side til hans siste dager. 

Etter ektemannens død trakk Li seg tilbake. Ettersom hun ikke hadde noen fast ansettelse ved sykehuset, fikk hun det trangt økonomisk. Statsminister Zhou Enlai så til at et relevant regjeringskontor hjalp henne finansielt. 

Senere, da de fornødne royaltyregler kom på plass i Kina i 1980-årene, ble hun innehaver av royaltigrettighetene til Puyis selvbiografi. Hun skrev også selv noen memoarer om Puyis siste år – hun fortalte, en annen skrev. Hun ble med tiden temmelig rik.  

Med regjeringens godkjenning flyttet hun Puyis aske nærmere hans forfedre i De vestlige Qing-gravene (清西陵) fra Babaoshan revolusjonære gravlund.  

Hun døde av lungekreft i en alder av 72 år. I sitt testamente bad hun om at hun og Puyis annenkonkubine Tan Yuling (谭玉龄) fikk bli gravlagt sammen  med Puyi, men dette ønsket ble ikke innfridd.

## Eksterne lenker
* Pu Yi's Widow Reveals Last Emperor's Soft Side
Arvid Knöppel

**G. Arvid Knöppel** (født 7. mars 1867, død 7. mars 1925) var en svensk bryggerimester, forfatter og skytter som deltok i de olympiske leker 1908 i London.

Knöppel ble olympisk mester i skyting under OL 1908 i London. Han var med på det svenske laget som vant lagkonkurransen *enkeltskudd løpende hjort* med 86 poeng foran Storbritannia med 85. De andre på laget var Alfred Swahn, Ernst Rosell og Oscar Swahn. Det var kun to lag med fire mann på hvert lag og konkurransen ble avviklet 11. juli 1908.
 
Arvid Knöppel var bryggerimester i Luleå og Stockholm 1890–96. Det sistnevnte året kjøpte han Kristinebergs bryggeri i Växjö, som han drev til 1912.

Ved siden av bryggerivirksomheten var Knöppel en aktiv jeger og skytter og skrev flere bøker om disse emnene, samt også to romaner og en skildring fra østfronten under første verdenskrig.

Han var far til billedhuggeren **Arvid Knöppel** (1892-1970).

## Bibliografi
* *Svarta riddare och andra natur- och djurlifsskildringar från den småländska skogsbygden* (Stockholm 1912)
* *När morgondimmorna skingras och andra berättelser från skogar och myrar* (Stockholm 1913)
* *Från Smålands natur- och djurlif* (Stockholm 1913)
* *På vildmarksstigar* (Stockholm 1915)
* *Jaktskyttekonsten med hagelgevär* (Stockholm 1915)
* *Vildmarksbilder* (Stockholm 1916)
* *Barbarer" – skildringar från Tyskland och fronten i öster* (Stockholm 1916; oversatt til tysk samme år)
* *Ödemark, och andra bilder från marker i när och fjärran* (Stockholm 1918)
* *Den vita döden samt andra skisser och skildringar från markerna* (Eskilstuna 1922)
* *Långöra – en djurroman* (Stockholm 1923)
* Kvinnan som kom över vattnen – roman (Stockholm 1925)

## OL-medaljer
* 1908  London &ndash;  **Gull** i skyting, enkeltskudd løpende hjort, lagskyting (Sverige)

## Referanser


## Kilder
* [Arvid Knöppel i Libris](http://libris.kb.se/hitlist?q=zper%3A%22%5EKnöppel+Arvid+1867+1925%5E%22&r=;pers:(Knöppel+Arvid+1867+1925)&p=1&f=browse&g=&s=rc&t=v&m=10&d=libris)

## Eksterne lenker
*
Chenggu

**Chenggu** (kinesisk: 城固县; pinyin: * Chénggù Xiàn*) er et fylke i provinsen Shaanxi i Folkerepublikken Kina. Det ligger i byprefekturet Hanzhong.

Folkemengden var på  innbyggere i 1999.

## Kulturminner
Zhang Qians grav (*Zhang Qian mu*, 张骞墓) og Wumenyan-vollen (Wumenyan 五门堰) ble i 2006 oppført på Folkerepublikken Kinas liste over verneverdige kulturminner.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
* Wumenyan
* Wumenyan
* Ancient irrigation engineering site at Wumenyan (PDF-Datei; 723&nbsp;kB)
Joshua Millner

**Joshua Kearney «Jerry» Millner** (født 5. juli 1847 i Dublin, død 16. november 1931) var en britisk skytter som deltok i de olympiske leker 1908 i London.

Milner ble olympisk mester i skyting under OL 1908 i London. Han vant 1000 yards frigevær, han var da 61 år og fire dager og er en av de eldste som har vunnet en olympisk gullmedalje. Det var 49 deltakere fra åtte nasjoner og konkurransen ble avviklet 11. juli 1908.

## OL-medaljer
* 1908  London &ndash;  **Gull** i skyting, 1000 yards frigevær

## Eksterne lenker
*
Sanyuan

**Sanyuan** kan være:

* Bydistriktet Sanyuan (三元) i provinsen Fujian i Folkerepublikken Kina ;
* Fylket Sanyuan (三原) i provinsen Shaanxi i Folkerepublikken Kina.
Hengshan

**  Hengshan** kan være:

* Fylket Hengshan (横山) i provinsen Hunan i Folkerepublikken Kina ;
* Fylket Hengshan (衡山) i provinsen Shaanxi i Folkerepublikken Kina ;
* Fjellet Bei Heng Shan (恒山) som er ett av Kinas fem mektige fjell.
Huanglong

**Huanglong** kan være:

*Verdensarvstedet og kommunen Huanglong i provinsen Sichuan i Folkerepublikken Kina ;
*Fylket Huanglong i provinsen Shaanxi i Kina.
*Den kinesiske æra (nianhao) Huanglong, syvende æra under keiser Xuandi av Han ;
*Den kinesiske æra Huanglong (291-299), annen æra under keiser Sun Quan av Wu ;
*Den kinesiske æra Huanglong (761) proklamert av usurpatoren Duan Zizhang i en urolig periode av Tang-dynastiet;
*Huanglong, den gule dragen som ifølge kinesisk mytologi bodde i elven Luo og gav skrivetegen til Fuxi;
*Offiseren Huang Long fra det kinesiske Ming-dynastiets tid.
Xinyi

**Xinyi ** kan være:

* Byfylket Xinyi (信宜) i provinsen Guangdong i Folkerepublikken Kina ;
* Byfylket Xinyi (新沂) i provinsen Jiangsu i Folkerepublikken Kina ;
* Distriktet Xìnyì (信義區) i Taipei på Taiwan.
* Xinyi (navn), et kvinnenavn
Xunyang

**Xunyang** kan være:

* Bydistriktet Xunyang (浔阳) i provinsen Jiangxi i Folkerepublikken Kina ;
* Fylket Xunyang (旬阳) i provinsen Shaanxi i Folkerepublikken Kina.
EM i friidrett 1994 – Lengdehopp kvinner

Dette er de offisielle resultatene i øvelsen **Lengdehopp damer** ved EM i friidrett 1994 i Helsingfors, Finland med 25 deltagere og 2 utøvere som stilte til start. Finalen ble avholdt 12. august.

Norge var ikke representert i øvelsen.

## Medaljevinnere

## Resultater
### Kvalifisering
*Avholdt 11. august
#### Gruppe A

#### Gruppe B

### Finalen

## Eksterne lenker
* Resultater
Zhen’an

**Zhen'an  ** kan være:

* Bydistriktet Zhen'an (振安) i provinsen Liaoning i Folkerepublikken Kina ;
* Fylket Zhen'an (镇安) i provinsen Shaanxi i Folkerepublikken Kina.
Huanglong (Yan’an)

**Huanglong** (kinesisk: 黄龙县; pinyin: * Huánglóng Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yan'an.

Folkemengden var på  innbyggere i 1999.

## Referanser


## Eksterne lenker
*  Lokalregjeringens hjemmeside
Suide

**Suide** (kinesisk: 绥德县; pinyin: * Suídé Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yulin.

Folkemengden var på  innbyggere i 1999.

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser
Yang

**Yang** (kinesisk: 洋县; pinyin: * Yáng Xiàn*) er et fylke i provinsen Shaanxi i Folkerepublikken Kina. Det ligger i byprefekturet Hanzhong.

Folkemengden var  i 1999.

## Kulturminner
Cai Luns grav og ættetempel (*Cai Lun mu he ci*, 蔡伦墓和祠) og Kaimingtempelets pagode (*Kaiming sita*, 开明寺塔) ble i 2006 oppført på Folkerepublikken Kinas liste over verneverdige kulturminner.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Eksterne lenker
*  Lokalregjeringens hjemmeside
Hengshan (Hengyang)

**Hengshan** (kinesisk: 衡山县; pinyin: * Héngshān Xiàn*) er et fylke i provinsen Hunan i Folkerepublikken Kina. Det ligger i byprefekturet Hengyang.

Folkemengden var på  innbyggere i 1999.

### Jernbane
Beijing-Hongkong høyhastighetsjernbane har stoppested her.

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser


## Eksterne lenker
*  Lokalregjeringens hjemmeside
EM i friidrett 1994 – Tresteg menn

Øvelsen **Tresteg menn** ved EM i friidrett 1994 ble avholdt i Helsingfors, Finland med 34 deltagere inndelt i 2 kvalifiseringsgrupper. Finalen ble avholdt 13. august.

Ketill Hanstveit representerte Norge, og klarte ikke å kvalifisere seg til finalen.

## Medaljevinnere

## Resultater
### Kvalifisering
*Avholdt 11. august
#### Gruppe A

#### Gruppe B

### Finalen

## Eksterne lenker
* Resultater
Bündnis Zukunft Österreich

**Bündnis Zukunft Österreich** (BZÖ) («Alliansen for Østerrikes framtid») var et politisk parti på høyresiden i Østerrike, aktivt i Bundestag mellom 2005 og 2013. Partiet kan karakteriseres som et populistisk, nasjonalliberalt, liberaltkonservativt parti.

Partiet ble stiftet 3. april 2005 av sentrale medlemmer av FPÖ. Den første partilederen (*Bündnisobmann*) var Jörg Haider, som tidligere var leder for FPÖ. I perioden 2006–2008 var Peter Westenthaler partileder, men Westenthaler måtte gå av etter at han ble funnet skyldig i mened. Fra 30. august 2008 og fram til sin død 11. oktober 2008 var Haider igjen partileder. 

BZÖ arbeidet blant annet for gjeninnføring av den grensekontrollen som ble opphevet ved Schengen-traktaten og at utenlandske lovbrytere skal straffes i sitt hjemland.

Ved valget i Østerrike 2013 fikk partiet en oppslutning på 3,5 % av velgerne. Da sperregrensen var 4 % falt partiet ut av parlamentet. BZÖ gikk deretter sterkt tilbake, og fikk ved  0,2 % av stemmene i delstaten Kärnten.

## Referanser


## Eksterne lenker
* 
*
Peter Westenthaler

**Peter Westenthaler** (født **Peter Hojač** 6. november 1967 i Wien) er en østerriksk politiker og medlem av parlamentet i Østerrike. Han har tatt sin mors fødenavn, Westenthaler, i stedet for sitt tidligere tsjekkiske Hojač . 

Han var  tidligere medlem av Jörg Haiders Freiheitliche Partei Österreichs (FPÖ) fram til det såkalte «Knittelfeld-kuppet» i 2002. Han arbeidet deretter for bilfabrikanten Magna Steyr fram til han i juni 2006 ble valgt til partileder i Haiders nye parti Bündnis Zukunft Österreich (BZÖ).

Som leder for BZÖ var Westenthaler i sterke diskusjoner med FPÖs leder Heinz-Christian Strache over hvilke av de to partiene som var den lovlige etterfølgeren av det tidligere FPÖ etter partisplittelsen i 2005.

30. august 2008 måtte Peter Westenthaler gå av som partileder for BZÖ og ble erstattet av Haider, etter at Westenthaler ble funnet skyldig i mened og dømt til seks måneders betinget fengsel i en sak som involverte hans tidligere livvakt.
## Referanser


## Eksterne lenker
* 
*
Sigurd Slembe (drama)

***Sigurd Slembe*** er et skuespill i tre deler av Bjørnstjerne Bjørnson, utgitt i 1862. Stykket regnes blant Bjørnsons beste. Stykket bygger på historisk materiale om den norske tronpretendenten Sigurd Slembe (1100–1139) fra borgerkrigstiden.

Stykket er bygget opp i tre deler, «Sigurds første flukt», «Sigurds anden flukt» og «Sigurds hjemkomst». Den første, korteste delen foregår i sin helhet inne i en kirke i Stavanger i året 1122, og Sigurds sinn svinger fra overmot til redselen for å være årsak til borgerkrig når han får vite at han er kongssønn. Den ender med at han rømmer landet. Stoffet er lyrisk anlagt, og bygget rundt Sigurds monologer. Del to foregår i 1127, på Katanes i Skottland og på Orknøyene, og handlingen dreier seg om Sigurds tvil på sin bestemmelse, og morens og mosterens planer på hans vegne. Denne delen kan i og for seg sees som et helhetlig drama for seg selv. Tredje del foregår i Norge fra 1136 til Sigurds død i 1139.

Stykket er inspirert av lesning av P.A. Munchs bokverk *Det norske folks liv og historie*, og samtaler med Munch. Bjørnson var også inspirert av Schillers *Wallenstein*-trilogi.

Edvard Beyer sier i *Norges litteraturhistorie* (1976) at stykket er «*tragedien om en mann som har 'tusen, tusen tanker for mitt fedreland' og både evnene og retten til å sette dem ut i livet, men som lider nederlag og ingenting for gjort fordi han stiller seg utenfor ethvert fellesskap, søker makt og ære mer enn det allmenne beste og aldri lærer å tøyle sin ubendige, selvsyke kraft.*»

Stykket blir ikke alltid oppført med alle tre deler. Fra stykket utkom i 1862 tok det syv år før det ble spilt i sin helhet, og da i Tyskland. En oppsetning på Christiania Theater i 1885 omfattet forsåvidt hele stykket, før første gang i Norge, men var omarbeidet. Stykket ble sist oppført av Teatret Vårt under Bjørnsonfestivalen 2008. Svein Solenes spilte hovedrollen. 
## Referanser
Dan Blocker

**Dan Blocker** (1928–1972) var en amerikansk skuespiller best kjent for sin rolle som *Eric 'Hoss' Cartwright* i western TV-serien *[[Bonanza]]*. 

Han døde av lungeemboli som følge av en operasjon i galleblæren.

## Referanser


## Eksterne lenker
* 
*
Roald Bahr

**Roald Bahr** (født 1957) er professor i idrettsmedisin ved Norges idrettshøgskole og leder for Senter for idrettsskadeforskning. Han er også sjefslege ved Olympiatoppen og leder for Aspetar Sports Injury & Illness Prevention Programme.

Bahr er lege og har doktorgrad i idrettsmedisin fra Universitetet i Oslo i 1991. Han har vært medlem av FIVBs (det internasjonale volleyballforbundet) medisinske komité siden 1998. Sommeren 2008 ble han valgt inn som medlem av IOCs medisinske komité. Bahr er autorisert som idrettslege av Norsk Idrettsmedisinsk Forening (NIMF) og er fellow i American College of Sports Medicine. Han er landslagslege for Norges Volleyballforbund med ansvar for landslagene i sandvolleyball. Bahr har tidligere vært leder for Nasjonalt råd for fysisk aktivitet og Norsk Idrettsmedisinsk Forening.

Bahr har publisert mer enn 200 forskningsartikler, oversiktsartikler og bokkapitler, i tillegg til en rekke bøker. Femten av hans studenter har fullført sin doktorgrad, og per 2013 var Bahr veileder for 10 ph.d.-studenter. Bahr er hovedredaktør for *Clinical Guide to Sports Injuries* (“Idrettsskader” på norsk), som er utgitt på sju språk, samt for *Handbook of Sports Injury Prevention*, oversatt til fire språk.

I oktober 2008, på Buckingham Palace, ble professor Bahr tildelt the Prince Philip Medal for sitt bidrag for å fremme medisinsk kunnskap innen idrettsmedisin. Medaljen ble utdelt av prins Philip, hertugen av Edinburgh.

Bahr er også tidligere landslagsspiller (58 landskamper) og -trener i volleyball.

## Bibliografi
* *Excess postexercise oxygen consumption – magnitude, mechanisms and practical implications* 1991 ISBN 82-90688-04-0
* *Testing av idrettsutøvere* 1991 ISBN 82-00-40513-3
* *IOC Handbook of Sports Medicine and Science - Volleyball 2004* ISBN 0-632-05913-3
* *Idrettsskader – en illustrert guide til diagnostikk og behandling av skader i forbindelse med idrett og fysisk aktivitet*. I samarbeid med Sverre Mæhlum. Utgaver 2002, 2006 ISBN 978-82-91149-21-9 Også oversatt til svensk og engelsk.
* *Aktivitetshåndboka. Fysisk aktivitet i forebygging og behandling.* IS-1592. Oslo, Helsedirektoratet, 2009.
* *IOC Handbook of Sports Medicine and Science –Sports Injury Prevention.* Wiley-Blackwell, 2009. ISBN 1405162449
* *The IOC Manual of Sports Injuries: An illustrated guide to the management of injuries in physical activity.* Wiley-Blackwell 2012. ISBN 978-0-4706-7416-1.

## Utmerkelser
* Prince Philip Medal in Sports Medicine fra The Institute of Sports and Exercise Medicine 2008
* NIMI-prisen 2006 for arbeidet *Surgical treatment compared with eccentric training for patellar tendinopathy ([[Jumper's knee]]) – a randomized, controlled trial*

## Referanser


## Eksterne lenker

* Omtale hos Norges idrettshøgskole
Millennium Park

:*For parken i Nigerias hovedstad Abuja, se [[Millennium Park (Abuja)]].*

**Millennium Park** er en offentlig park på nesten 100 mål i sentrum av Chicago, beliggende mellom Michigan Avenue, Columbus Drive, Randolph Street og Monroe Street. Parken ligger rett nord for Art Institute of Chicago og i forlengelse av Grant Park. Parken ble åpnet 16. juli 2004 og har siden vært byen mest besøkte turistattraksjon.

På området lå tidligere jernbanestasjonen Randolph Street Terminal på Illinois Central Railroad, men etter at denne ble lagt ned for persontrafikk i 1971, lå området brakk. 

Det forelå forskjellige planer for hva området skulle brukes til, men borgermester Richard M. Daley tok initiativ til å utrede hvordan området kunne brukes til framføring av utekonserter. Sammen med arkitekten Frank Gehry ble dette starten på et av de mest ambisiøse utviklingsprosjektene i byen historie. Byggingen av parken startet i oktober 1998 og den ble offisielt åpnet 16. juli 2004.

Parken inneholder en kombinasjon av moderne arkitektur og monumentale skulpturer. Hovedattraksjonen er paviljongen for konserter,  Jay Pritzker paviljongen, tegnet av Gehry, den mest moderne friluftsscenen i USA. 

## Bilder

Fil:Millennium Park from Sears Tower.jpg|Millennium Park sett fra Sears Tower
Fil:The Bean and McCormick Tribune Plaza.jpg|Om vinteren er det isrink i parken for publikum, i bakgrunnen skulpturen *Cloud Gate* av Anish Kapoor (2004)


## Referanser


## Eksterne lenker
*
Fylkesvei 7202

**Fylkesvei 7202** går mellom Kjellsand og Sørhorsfjord i Bindal kommune.

Frem til 2019 hadde veien betegnelsen fylkesvei 3 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 7130

**Fylkesvei 7130 (Fv7130)** går mellom Nord-Gutvika og Sør-Gutvika på Austra i Leka kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 561 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Born in the U.S.A.

***Born in the U.S.A*** er det sjuende studioalbumet utgitt av den amerikanske rockemusikeren Bruce Springsteen. Albumet ble spilt in på på The Power Station og The Hit Factory i New York, og ble utgitt 4. juni 1984 av Columbia Records. Albumet er Springsteens mestselgende, og hele sju singler ble gitt ut fra albumet.

Albumet var en suksess både kommersielt og hos anmelderne hvor Springsteen markerte et oppbrudd med sin faste musikklyd. Der hans foregående album, det mørke og akustiske ''Nebraska'', består av sanger preget av pessimisme og isolasjon, uttrykker tekstene på *Born in the U.S.A.* tegn på håp i den daglige kampen til den jevne amerikaner som fulgte den amerikanske drømmen, en ny følelse som ble utfylt av syntetiserte arrangementer og poppreget, radiovennlig lyd som bidro til at Springsteen kunne øke sin popularitet og nå ut til det brede publikum. Albumet ble hjulpet fram av en enorm reklamekampanje som førte til å skape en rekke hitsingler, foruten også remiksinger og musikkvideoer.

*Born in the U.S.A.* var det mestselgende albumet i 1985 i USA og samtidig også hans mest suksessfulle album noen gang. Albumet skapte nær ny rekord med hele syv singler som havnet på ti på topp-listene (noe som er likestilt med Michael Jacksons ''Thriller'' og Janet Jacksons *[[Rhythm Nation 1814]]*), og en verdensomspennende turne som gikk over to år, som også var en suksess. Sett bort fra denne intensive publisiteten ble albumet også hyllet av de fleste musikkanmeldere og er ofte framhevet som Springsteens *[[magnum opus]]* (i det minste til da) siden hans gjennombrudd i 1975, *[[Born to Run]]*. Tittelsangen «Born in the U.S.A.» er ofte feiltolket som en kraftpatriotisk nasjonalsang, hvilket ikke var Springsteens hensikt. Omslaget på albumet er et nærbilde av Springsteens bakende i jeans foran det amerikanske flagg, fotografert av Annie Leibovitz, og ble et ikonisk sinnbilde på tidsalderen.

## Sporliste
Samtlige sanger er skrevet av Bruce Springsteen.

#«Born in the U.S.A.» – 4:39 
#«Cover Me» – 3:26 
#«Darlington County» – 4:48 
#«Working on the Highway» – 3:11 
#«Downbound Train» – 3:35 
#«I'm on Fire» – 2:36 
#«No Surrender» – 4:00 
#«Bobby Jean» – 3:46 
#«I'm Goin' Down» – 3:29 
#«Glory Days» – 4:15 
#«Dancing in the Dark» – 4:01 
#«My Hometown» – 4:33

## Personell
### [[The E Street Band]]
*Bruce Springsteen – vokal, elektrisk gitar, akustisk gitar
*Roy Bittan – piano, synthesizer
*Clarence Clemons – saksofon, perkusjon
*Danny Federici – orgel, klokkespill, piano på «Born in the U.S.A.»
*Garry Tallent – bass
*Steven Van Zandt – gitar, mandolin, harmonivokal
*Max Weinberg – trommer

### Andre medvirkende
*Richie «La Bamba» Rosenberg – bakgrunnsvokal på «Cover Me» og «No Surrender»
*Ruth Davis – bakgrunnsvokal på «My Hometown»

## Referanser


## Eksterne lenker
* 
* ''Born in the U.S.A'' på Bruce Springsteens hjemmeside
Nizjnevartovsk lufthavn

**Nizjnevartovsk lufthavn** (russisk:Аэропорт Нижневартовск)  er en flyplass som ligger 4&nbsp;km nordvest for Nizjnevartovsk. Flyplassen er viktig for regionens gassproduksjon.

## Ruter

*Aeroflot (Moskva-Sheremetyevo)
*Bugulma Air Enterprise (Bugulma)
*IrAero (Tsjeljabinsk)
*Kogalymavia (Anapa, Kyiv-Borispol, Krasnodar, Simferopol)
*Nizhnevartovskavia (Korliki)
*Novosibirsk Air Enterprise (Biysk, Khanty-Mansijsk, Novosibirsk-Severny, Omsk)
*Rossiya (St. Petersburg)
*S7 Airlines (Moskva-Domodedovo)
*Tyumenspetsavia (Korliki)
*UTair (Anapa, Baku, Jekaterinburg-Koltsovo, Khanty-Mansijsk, Krasnodar, Moskva-Vnukovo, Novosibirsk-Tolmachevo, Sotsji, Tjumen-Roshino, Ufa)
*UTair Express (Ufa)
*Volga AviaExpress (Ufa, Volgograd)
*Yamal Airlines (Ufa)

## Referanser


## Eksterne lenker
*
Todd Snider

**Todd Daniel Snider** (1966–2025) var en amerikansk sanger og låtskriver. Han ga ut debutalbumet *Songs for the Daily Planet* i 1994 og hadde jevnlige utgivelser frem til det som ble hans 21. og siste album *High, Lonesome and Then Some* i 2025.

Han ble innlemmet i Oregon Music Hall of Fame den 9. oktober 2021.

Todd Snider døde 14. november 2025, 59 år gammel. Dødsårsaken er ikke kjent, men han skal ifølge *[[Rolling Stone]]* ha vært innlagt på sykehus med dobbeltsidig lungebetennelse samme uke som han døde.

## Diskografi
### Album
* *Songs for the Daily Planet*, 1994
* *Step Right Up*, 1996
* *Viva Satellite*, 1998
* *Happy to Be Here*, 2000
* *New Connection*, 2002
* *Near Truths and Hotel Rooms*, 2003
* *East Nashville Skyline*, 2004
* *That Was Me: The Best of Todd Snider 1994–1998*, 2005
* *The Devil You Know*, 2006
* *Peace Love and Anarchy (Rarities, B-Sides, & Demos, Vol. 1)*, 2007
* *Live with the Devil You Know (Grimey's – Nashville)*, 2007
* *Peace Queer*, 2008
* *The Excitement Plan*, 2009
* *Todd Snider Live: The Storyteller*, 2011
* *Time as We Know It: The Songs of Jerry Jeff Walker*, 2012
* *Agnostic Hymns & Stoner Fables*, 2012
* *Eastside Bulldog*, 2016
* *Cash Cabin Sessions, Vol 3*, 2019
* *First Agnostic Church Of Hope and Wonder*, 2021
* *Crank It, We're Doomed*, 2023
* *High, Lonesome and Then Some*, 2025

### Singler
* «Talkin' Seattle Grunge Rock Blues», 1994
* «This Land Is Our Land», 1994
* «Alright Guy», 1995
* «I Believe You», 1996
* «Late Last Night», 1996

### Musikkvideoer
* «Alright Guy», 1995
* «I Believe You», 1996
* «Looking For A Job», 2006
* «You Got Away With It (A Tale Of Two Fraternity Brothers)», 2006

### DVD
* *The Devil You Know*, 2007

## Publikasjoner
* *I Never Met a Story I Didn't Like* (Da Capo Press), 2007
* *East Nashville Skyline: The Songwriting Legacy of Todd Snider* (Texas A&M University Press), 2025

## Referanser


## Eksterne lenker
* 
* 
*
Joe Lean And The Jing Jang Jong

**Joe Lean And The Jing Jang Jong** er en britisk rockeband som spiller alternativ musikk. Bandet ble dannet i 2006, og holder til i London. Først kalte de seg *Lean and The Tantrums*, før de skiftet til sitt nåværende navn.

Bandet debuterte med singelen *Lucio Starts Fires*, som ble utgitt den 8. oktober 2007. I 2008 ga de ut sangene *Lonely Buoy* og *Where Do You Go*.

## Eksterne lenker
*
Fylkesvei 2 (Nordland)

**Fylkesvei 2 (Fv2) i [[Nordland]]** gikk mellom Bogen i Bindal og fylkesgrensen ved Vikaodden. Veien var 1,5&nbsp;km lang.

2019 ble veien del av fylkesvei 7100.

## Kommuner og knutepunkter

* Bogen
*Endepunkt fylkesgrensen ved Vikaodden →  (Nord-Trøndelag) til Skotnes i Nærøy

## Referanser


## Eksterne lenker
* Vegvesenets vegkart
Stiff Upper Lip

***Stiff Upper Lip*** er det fjortende studioalbumet av det australske bandet AC/DC, utgitt i 2000.

Albumet ble innspilt på The Warehouse Studio i Vancouver, Britisk Columbia, og gjort ferdig hos Sterling Sound i New York. De tre singelene som kom fra albumet, var «Stiff Upper Lip», «Safe In New York City» og «Satellite Blues». Disse tre låtene pluss «Meltdown» var de eneste låtene som ble spilt på *Stiff Upper Lip World Tour*. 

Albumet ble utgitt på nytt i USA 17. april 2007 som en del av AC/DC sin remasters-serie. Albumet er i dag sertifisert platina i USA for salg av i overkant av 1 millioner eksemplarer.

## Sporliste
### Disk 1
# «Stiff Upper Lip» – 3:34
# «Meltdown» – 3:41
# «House of Jazz» – 3:56
# «Hold Me Back» – 3:59
# «Safe in New York City» – 3:59
# «Can't Stand Still» – 3:41
# «Can't Stop Rock 'n' Roll» – 4:02
# «Satellite Blues» – 3:47
# «Damned» – 3:52
# «Come and Get It» – 4:02
# «All Screwed Up» – 4:36
# «Give It Up» – 3:53

### Disk 2
# «Cyberspace» (B-side av «Safe in New York City» singel) – 2:57
# «Back in Black» (Young, Young, Brian Johnson) (live) – 4:09
# «Hard as a Rock» (live) – 4:49
# «Ballbreaker» (live) – 4:39
# «Whole Lotta Rosie» (Young, Young, Bon Scott) (live) – 5:26
# «Let There Be Rock» (Young, Young, Scott) (live) – 11:53
# «Stiff Upper Lip» (Musikkvideo) – 3:50
# «Safe in New York City» (Musikkvideo) – 4:01
# «Satellite Blues» (Musikkvideo) – 3:55  

*Alle sanger skrevet av Angus Young og Malcolm Young hvor ikke annet er nevnt. 
*Live spor spilt inn 1996 i Plaza de Toros de Las Ventas i Madrid.

## Video
***Stiff Upper Lip Live*** er navnet på videoutgivelsen fra 2001 turnéen til AC/DC. Videoen ble spilt inn 14. juni 2001 på Stiff Upper Lip Tour konserten i Olympiastadion i München. Videoen inneholder følgende sanger:

#«Stiff Upper Lip» (Young, Young)
#«You Shook Me All Night Long» (Young, Young, Johnson)
#«Problem Child» (Young, Young, Scott)
#«Thunderstruck» (Young, Young)
#«Hell Ain't a Bad Place to Be» (Young, Young, Scott)
#«Hard as a Rock» (Young, Young)
#«Shoot to Thrill» (Young, Young, Johnson)
#«Rock and Roll Ain't Noise Pollution» (Young, Young, Johnson)
#«What Do You Do for Money Honey» (Young, Young, Johnson)
#«Bad Boy Boogie» (Young, Young, Scott)
#«Hells Bells» (Young, Young, Johnson)
#«Up to My Neck in You» (Young, Young, Scott)
#«The Jack» (Young, Young, Scott)
#«Back in Black» (Young, Young, Johnson)
#«Dirty Deeds Done Dirt Cheap» (Young, Young, Scott)
#«Highway to Hell» (Young, Young, Scott)
#«Whole Lotta Rosie» (Young, Young, Scott)
#«Let There Be Rock» (Young, Young, Scott)
#«T.N.T.» (Young, Young, Scott)
#«For Those About to Rock» (We Salute You) (Young, Young, Johnson)
#«Shot Down in Flames» (Young, Young, Scott)

## Personell
*Brian Johnson – vokalist
*Angus Young – gitar
*Malcolm Young – rytmegitar, vokalist
*Cliff Williams – bassgitar, vokalist
*Phil Rudd – trommer, slagverk

### Annet personell
*George Young – produsent
*Mike Fraser – teknikker
*Dean Maher – teknikkerassistent

## Listeplasseringer
### Album

### Singler

## Eksterne lenker
*
Bruce Hornsby

**Bruce Hornsby** (født 1954) er en amerikansk sanger, pianist og låtskriver. Han begynte med musikk i 1984, og har drevet med klassisk musikk, jazz, rock og blues. Han har mottatt en Grammy Award i 1987 med bandet *Bruce Hornsby and the Range*.

## Referanser


## Eksterne lenker
* 
* 
* 
*
Spit It Out

***Spit it Out*** er den første singlen til Slipknot fra deres offisielle debutalbum Slipknot.

Sangen dukket første gang opp på deres *[[Roadrunner Records Demo]]* fra 1998.

## Musikkvideoen
Musikkvideoen er delt opp i to opptak: Den ene hvor man ser bandet opptrer live og den andre hvor de spiller rollene i skrekkfilmen *[[Ondskapens hotell]]*. Opptakene er blandet sammen slik at man ser skiftevis liveopptredenen og filmen. 

## Spor
# «Spit It Out»
# «Surfacing» (Live)
# «Wait and Bleed» (Live)
# «Push» (live)
Fylkesvei 7076

**Fylkesvei 7076 (Fv7076)** går mellom Nufsfjord og Frøvarp i Namsos.

Før Trøndelag fylke ble opprettet 1. januar 2018 hadde veien betegnelsen Fylkesvei 470 (Nord-Trøndelag).

## Kommuner og knutepunkter

*Endepunkt Frøvarp

## Eksterne lenker
* Vegvesenets vegkart 
*
Ivan Eastman

**Ivan Leclare Eastman** (født 1. april 1884, død 28. februar 1949) var en amerikansk skytter som deltok i de olympiske leker 1908 i London.

Eastman ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Leushner, William Martin, Charles Winder, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Eastman skjøt totalt 412 poeng som var det nest svakeste resultatet på det amerikanske laget.

## OL-medaljer
* 1908  London &ndash;  **Gull** i skyting, armégevær lagskyting (USA)

## Referanser


## Eksterne lenker
*
Who Made Who

***Who Made Who*** er et musikkalbum av det australske hard rock-bandet AC/DC.

Albumet ble utgitt i 1986 og var musikk til Stephen Kings film *[[Maximum Overdrive]]*. Albumet inneholder kun tre nye spor: «Who Made Who» og de to instrumentalene «DT» og «Chase the Ace». Resten var hentet fra bandets tidligere album. Bare én sang, «Ride On», er fra Bon Scott-perioden, på samtlige andre låter er Brian Johnson vokalist. Albumet har solgt 5 millioner eksemplarer i USA. Albumet nådde 11.-plass i Storbritannia og 33.-plass i USA. 

Sammen med albumet har bandet gitt ut musikkvideoer til låtene «Who Made Who», «You Shook Me All Night Long», «Shake Your Foundations», «Hells Bells» og opptakene fra en konsert fra albumet *[[For Those About to Rock (We Salute You)]]*, som ble filmet i Detroit i 1983. Albumet ble utgitt på nytt i 2003 som en del av *AC/DC Remasters*-serien.

## Sporliste
#«Who Made Who» (Young, Young, Johnson) – 3:26
#«You Shook Me All Night Long» (Young, Young, Johnson) – 3:30
#«D.T.» (Young, Young) – 2:53
#«Sink the Pink» (Young, Young, Johnson) – 4:13
#«Ride On» (Bon Scott, Young, Young) – 5:51
#«Hells Bells» (Young, Young, Johnson) – 5:12
#«Shake Your Foundations» (Young, Young, Johnson) – 4:10 (CD) 3:53 (vinyl)
#«Chase the Ace» (Young, Young) – 3:01
#«For Those About to Rock (We Salute You)» (Young, Young, Johnson) – 5:53

* Spor 3 og 8 er instrumentaler.

## Eksterne lenker
*
Konge (andre betydninger)

**Konge**, eller **kongen** kan vise til:

* Konge, statsoverhode i en monarkisk stat som benevnes et kongerike
* Konge (sjakk), brikke i spillet sjakk
* Konge (kortspill) kort med verdi 13 i kortspill
* Kongen (Rauma), et fjell lengst sør på vestsiden av Isterdalen i Møre og Romsdal
* Kongen (Trollheimen), et fjell i Trollheimen
* Kongen (klubbhus), Christiania Roklubs klubbhus i Frognerkilen
* MS «Kongen», et av tre skip som trafikkerer strekningen Oslo–Nesoddtangen for Ruter
Lauzun

**Lauzun** er en kommune i departementet Lot-et-Garonne i regionen Nouvelle-Aquitaine i det sørvestlige Frankrike. Kommunen har et innbyggertall på ca. 800 mennesker og et areal på 24&nbsp;km². Lauzun livnærer seg først og fremst på jordbruk og flesteparten av innbyggerne er bønder.

## Referanser


## Eksterne lenker
* 
* Kommunedata INSEE
Kevin Hill

***Kevin Hill*** er en amerikansk dramaserie som ble sendt på UPN fra 2004 til 2005. Serien handlet om en advokat som måtte balansere karrieren med kjærlighetslivet og ansvaret for sin 10 måneder gamle kusine. Hovedrollen ble spilt av Taye Diggs. Jorge A. Reyes var manusforfatter for serien.

Selv om *Kevin Hill* mottok gode kritikker ble den ikke populær nok til at UPN ville produsere en ny sesong av serien. Serien ble avsluttet under en reorganisering av UPN våren 2005. 

I Norge har serien blitt sendt på TVNorge.

## Rolleliste
* Taye Diggs – «Kevin Hill»
* Jon Seda – «Damian 'Dame' Ruiz»
* Patrick Breen – «George Weiss»
* Christina Hendricks – «Nicolette Raye»
* Kate Levering – «Veronica Carter»
* Michael Michele – «Jessie Grey»
* Meagan Good – «Melenie»

## Referanser


## Eksterne lenker
*
Arthur Carnell

**Arthur Ashton Carnell** (født 21. mars 1862 død 11. september 1940) var en britisk skytter som deltok i de olympiske leker 1908 i London.

Carnell ble olympisk mester i skyting under OL 1908 i London. Han vant *50 og 100 yards rifle* foran sju landsmenn. Det var 19 deltakere fra fem nasjoner og konkurransen ble avviklet 11. juli 1908.
   
## OL-medaljer
* 1908  London &ndash;  **Gull** i skyting, 50 og 100 yards rifle

## Eksterne lenker
*
John Fleming

**John Francis Fleming** (født 26. august 1881, død 9. januar 1965) var en britisk skytter som deltok i de olympiske leker 1908 i London.

Fleming ble olympisk mester i skyting under OL 1908 i London. Han vant 25 meter rifle bevegelig mål foran seks landsmenn, Maurice Matthews fikk sølv og William Marsden bronse. Det var 12 deltakere fra fem nasjoner og konkurransen ble avviklet 11. juli 1908.
   
## OL-medaljer
* 1908  London &ndash;  **Gull** i skyting, 25 meter rifle bevegelig mål  Storbritannia

## Referanser


## Eksterne lenker
*
Black Wall Street

**The Black Wall Street** er et plateselskap grunnlagt av artisten The Game og halvbroren hans, Big Fase 100.

## Historie
The Black Wall Street ble opprettet kort tid etter The Game sitt brudd med G-Unit. The Game håpte å kunne opprette et konkurransedyktig plateselskap sammen med Big Fase 100. Det oppsto imidlertid interne konflikter mellom dem. Big Fase forlot BWS, men frem til nå har The Game utgitt kjente og ukjente DJ'er og rappere som har sluttet seg til plateselskapet.

Et offisielt album har ikke blitt utgitt av BWS, men en rekke uoffisielle mixtaper har blitt utgitt, blant annet «The Black Wall Street Journal» og «BWS Radio»-serien.
William Styles

**William Kensett Styles** (født 11. oktober 1874, død 8. april 1940) var en britisk skytter som deltok i de olympiske leker 1908 i London og 1912 i Stockholm.

Styles ble olympisk mester i skyting under OL 1908 i London. Han vant 25 meter rifle forsvinnende mål foran seks landsmenn. Det var 12 deltakere fra fem nasjoner og konkurransen ble avviklet 11. juli 1908. Fire år senere, under OL 1912 i Stockholm var han med på det britiske laget som kom på andreplass, bak Sverige, i lagskyting 25 meter rifle, bevegelig mål. 
   
## OL-medaljer
* 1908  London &ndash;  **Gull** i skyting, 25 meter rifle forsvinnende mål
* 1912  Stockholm &ndash;  Sølv i skyting, 25 meter rifle, bevegelig mål, lagskyting (Storbritannia)

## Eksterne lenker
*
Fylkesvei 7348

**Fylkesvei 7348** går mellom Ivarrud og Sørmo i Hattfjelldal kommune.

Frem til 2019 hadde veien betegnelsen fylkesvei 298 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Edward Amoore

**Edward John Amoore** (født 20. mars 1877, død 11. juli 1955) var en britisk skytter som deltok i de olympiske leker 1908 i London.

Amoore ble olympisk mester i skyting under OL 1908 i London. Han var med på det britiske laget som vant lagskytingen i 50 og 100 yards rifle med 771 poeng foran Sverige med 737. De andre på laget var Maurice Matthews, Harold Humby og William Pimm. Det var tre lag med fire mann på hvert som deltok i konkurransen som ble gjennomført 11. juli 1908. Amore skjøt 189 poeng som var det svakeste resultatet på det britiske laget. Individuelt fikk han en bronsemedalje, han kom på tredjeplass i 25 meter rifle forsvinnende mål.

## OL-medaljer
* 1908  London &ndash;  **Gull** i skyting, 50 og 100 yards rifle lagskyting (Storbritannia)
* 1908  London &ndash;  Bronse i skyting, 25 meter rifle forsvinnende mål

## Eksterne lenker
*
Al-Hussein bin Ali-ordenen

**Al-Hussein bin Ali-ordenen** (arabisk: *Wisam al-Hussain bin Ali*) er en jordansk orden. Ordenen ble innstiftet av Jordans konge, Abdullah I, 22. juni 1949. Den er oppkalt etter Hussain bin Ali, sharif og emir av Mekka, konge av Hijaz og far til Abdullah I av Jordan. Al-Hussein bin Ali-ordenen er Jordans fornemste sivile utmerkelse og tildeles Jordans kongelige, medlemmer av andre lands kongehus, samt utenlandske statsoverhoder. 

## Inndeling
Ordenen hadde opprinnelig én klasse, med ordenskjedet som ordenstegn. I 1967 ble det innført en variant under ordenskjedet, symbolisert ved ordenstegn båret i bånd over skulderen.

## Insignier
Ordenstegnet er en oval medaljong med innskriften «Al-Hussein bin Ali-ordenens kjede» i midten, omgitt av 20 roser med diamanter. Ordenskjedet for Al-Hussein bin Ali-ordenen består av seksten ledd i rød emalje og besatt med diamanter vekselvis med seksten ledd bestående av stjerner med sju tagger.

Ordensbåndet er i burgunderrødt. Det har ordenstegnet i en enklere variant, uten diamanter, men med en jordansk kongekrone på toppen.

## Referanser


## Kilder
*  «Jordan», i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1265.
*  «Jordan» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 270.
Nukleinsyre

**Nukleinsyrer** er polymerer som er spesialiserte for å lagre, overføre og bruke genetisk informasjon. Det finnes to typer nukleinsyrer, DNA (deoksyribonukleinsyre) og RNA (ribonukleinsyre). Nukleinsyrer er en særdeles viktig organisk molekylgruppe fordi det er en del av de levende organismenes arvestoff. 

## Oppbygging
En nukleinsyre er bygget opp av nukleotider som består av en pentose, en organisk base og en fosfatgruppe. Ryggen på en nukleinsyre består av en binding mellom en fosfatgruppe og neste pentose. Denne bindingen er en fosfodiesterbinding, og denne skjer mellom det 5. karbonatomet i en pentose og det 3. karbonatomet i neste pentose. Retningen på en nukleinsyre kan derfor angis.

## Litteratur
*

## Eksterne lenker
*
Asil

**Asil** er en indisk, gammel tung hønserase som kanskje har eksistert i 4000 år.

Asil er en kamphønsrase, og den er også en av de eldste. I India drives det oppdrett av rasen fordi den har stridslyst, og der brukes det fremdeles hanekamper. Den har beholdt aggressiviteten, og det gjør at man må holde hanene adskilt fra hverandre fordi de ellers vi slåss til den ene er beseiret. Rasen er ingen storverper, men den er en god og pålitelig ruger og mor. Hun er flink med kyllinger passer godt på dem. Asil er tam og tillitsfull. Den viser lite aggressivitet overfor mennesker. Rasen finnes som dverg. Eggene er kremgule til brun, og veier 40 gram (30 gram for dverg). Hanen veier 2,5&nbsp;kg, og hønen veier 2&nbsp;kg. For dverg veier hanen 700 gram og hønen 600 gram.

## Farger
* Hvit
* Svart
* Svart/hvitflekket
* Viltfarget
* Blå/sølvhalset
* Trefarget
* Rødsadlet
* Fasanbrun

## Eksterne lenker
*
Begby Idrettslag

**Begby Idrettslag** (stiftet i 1980) er et norsk idrettslag fra tettstedet Begby i Fredrikstad. Idrettslaget er i hovedsak en fotballklubb, og klubbens A-lag spiller i 5. divisjon.

16. august 2008 stod Begbys nye kunstgressbane klar. Innvielsen ble markert med tog rundt «Moen-feltet». Etterpå foretok ordfører Eva Kristin Andersen avspark på den nye banen. I 2018 hadde Idrettsavdelingen i Fredrikstad kommune (FRID) planer om å rehabilitere kunstgressbanen i 2019.

Begby IL arrangerer en årlig romjulturnering i Borgehallen.

## Tabell

## Referanser


## Eksterne lenker
*
Jugoslavias store stjernes orden

**Jugoslavias store stjernes orden** (serbokroatisk: *Orden jugoslovenske velike zvezde*, serbisk: *Орден југословенске велике звезде*) var en orden som ble tildelt i Jugoslavia. Ordenen ble innstiftet 1. februar 1954 av president Tito. Den var Jugoslavias fornemste orden og besto av én klasse og ble bare tildelt andre lands statsoverhoder.

## Insignier

Ordenstegnet for Jugoslavias store stjernes orden besto av en oval medaljong i gull med liljeornamenter rundt en blåemaljert midtmedaljong der Jugoslavias riksvåpen var avbildet sammen med en femtagget stjerne i rubiner. Ordensstjernen besto av en stjerne i sølv med det sentrale motivet fra ordenstegnet satt i en krets av 42 rubiner og, utenfor dette igjen, en ornamentert bord i gull besatt med ti diamanter.

Ordensbåndet var fiolett.

## Tildeling
Ordenen ble tildelt for fremme av samarbeid og vennskapelige forbindelser mellom Jugoslavia og andre land. Jugoslavias store stjernes orden ble utelukkende tildelt statsoverhoder i andre land.

## Norske innehavere
Kong Harald er innehaver av Jugoslavias store stjernes orden. Også kong Olav var innehaver av ordenen. 

## Referanser
Charles Axtell

**Charles Sumner Axtell** (1859–1932) var en amerikansk skytter som deltok i de olympiske leker 1908 i London.

Axtell ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var James Gorman, Irving Calkins og John Dietz. Det var sju lag med fire mann på hvert som deltok i konkurransen som ble gjennomført 11. juli. Axtell skjøt 468 poeng som var det svakeste resultatet på det amerikanske laget. I den individuelle konkurransen, pistol 50 yards, kom han på fjerdeplass med 480 poeng.

## OL-medaljer
* 1908  London &ndash;  **Gull** i skyting, 50 yards pistol, lagskyting (USA)

## Eksterne lenker
*
Kvalifisering til EM i fotball 2000

I kvalifiseringsspillet til EM i fotball 2000 var landene delt inn i ni grupper på fem eller seks lag. Alle gruppevinnerne gikk til sluttspillet. Videre gikk også det beste toerlaget, basert på resultatene mot lag nummer 1, 3 og 4 i sin gruppe, direkte til sluttspillet. De øvrige åtte gruppetoerne måtte ut i en runde med playoff-kamper spilt over to kamper, hvor sammenlagtvinnerne gikk til sluttspillet. Det var  som ble det beste toerlaget da gruppespillet var ferdigspilt.

Kvalifiseringsspillet forløp uten de store overraskelsene, selv om  skapte sensasjon ved å slå .  og  var blant nasjonene som ikke klarte å bli blant de to beste i sin kvalifiseringsgruppe. Det ble også regnet som en liten overraskelse at  slo ut  i playoff-kampene.  klarte denne gangen å kvalifisere seg til sluttspillet &ndash; for første og hittil eneste gang. Etter en treg start vant Norge sine sju siste kamper, og ble til slutt en suveren gruppevinner. Også våre naboer  og  kom til sluttspillet, og dette var første gang at tre nordiske land deltok i et internasjonalt sluttspill for herrer, først i 2020 var det igjen tre nordiske land med i et mesterskap.

**Gruppe 1**

**Gruppe 2**

**Gruppe 3**

**Gruppe 4**

**Gruppe 5**

**Gruppe 6**

**Gruppe 7**

**Gruppe 8**

**Gruppe 9**

**Playoff**

|}
*  videre på bortemål
Fylkesvei 7484

**Fylkesvei 7484** går mellom Espenes og Misvær i Bodø kommune.

Frem til 2019 hadde veien betegnelsen fylkesvei 552 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fjelledelgran

**Fjelledelgran** (*Abies lasiocarpa*) er en art av bartrær i edelgranslekten innenfor furufamilien. Den tilhører undergruppen *Balsamgraner*. På engelsk kalles den enten «Subalpine fir», eller «Rocky Mountain Fir» etter leveområdet.

Varianten **korkgran** *(Abies lasiocarpa* var. *arizonica)* vokser i høyfjellene i Arizona og New Mexico og er den sørligste habiatsvarianten. Den har tykkere, mer korkaktig bark enn hovedvarianten fjelledelgran, og skuddene og nåledekket er tjukkere. varianten har også vært mange likhetstrekk med *[[Abies bifolia]]*, blant annet kvaen.

**Fjelledelgran** blir 5-25 meter høyt, kronen er smal. Årsskuddene er kantete og har vinger eller lister langs lengderetningen. Nålene kan være bleke rødbrune eller rustbrune, med brun behåring. Ofte går bladene hele veien rundt kvisten. Det er kvae på årsknoppene. Nålene er inntil 4 cm lange, og 2 mm brede. De er blanke, blågrønne, og har et lyst grågrønt bånd på undersiden med butt spiss slik så mange edelgraner har. Konglene blir inntil 10 x 4 cm.

Fjelledelgran dyrkes i høyere strøk og forviller seg sjelden fra dyrkingsområdet, men den kan finnes forvillet i Norden. Voskestedene i Nord-Amerika er fra 300-900 moh. i nord til 2.400-3.650 moh. i sør. Opprinnelig vokser den i Rocky Mountains. 

Treet brukes som tømmer, til papirproduksjon, og som juletre.

## Referanser




## Litteratur

* 
* 
* 

## Eksterne lenker
*
Håkon Bryhn

**Haakon Piro Bryhn** (født 14. august 1901 i Oslo, død 15. desember 1968 samme sted) var en norsk seiler som deltok i de olympiske leker i 1928 i Amsterdam hvor han vant gullmedalje som mannskap på den norske båten *Norna* i 6-metersklassen. De andre på båten var Kronprins Olav, Johan Anker og Erik Anker

## OL-medaljer
* 1928  Amsterdam &ndash;  **Gull** i seiling, 6-metersklassen

## Referanser


## Eksterne lenker
*
Araucana

**Araucana** er en tung hønserase som stammer fra Chile i Sør-Amerika og er oppkalt etter en indianerstamme.

Den kom til Europa på 1500-tallet og er en ettertraktet rase med mange unike egenskaper. Det mest spesielle er kanskje at den mangle hale; til og med hanen er haleløs. Den har også fjær som vokser ut på sidene av hodet.

Auracana-hønene legger turkise egg, er gode verpedyr og gode til å ruge. De er imidlertid ikke like gode til å ta seg av kyllingene sine.

Rasen har litt innslag av kamphøns i seg, og det vises i temperamentet. Den har en tøff væremåte, men har også et lynne som gjør at den kan gå godt sammen med mennesker. Auracanaene tar seg lett opp i høye trær, og hønsegårder bør derfor ha høye gjerder. Rasen finnes som dverg, og den stammer fra Tyskland. Eggene veier 65 gram for vanlige auracanaer, og 25 gram for dverg-auracanaer. Hanen veier 2,2–5&nbsp;kg, mens hønen veier 2&nbsp;kg. For dverg veier hanen 700 gram og hønen 650 gram.

## Farger
* Hvit
* Svart
* Blå
* Perlegrå
* Tverrstripet
* Gullhalset
* Sølvhalset
* Viltfarget
* Blå/viltfarget
* Hvetefarget

## Eksterne lenker
*
Lukla

**Lukla** er en landsby i Khumbu-regionen i øst i Nepal hvor de fleste Himalaya-ekspedisjoner starter sin tur mot Mount Everest.

Lukla ligger på 2&nbsp;860 meter og har en liten flyplass hvor de fleste turister og profesjonelle fjellklatrere starter fra. Lukla betyr «stedet med mange geiter og sauer», men det er det ikke så mange å se av arten som vandrer omkring.

Så godt som alle (90-95%) utenlandske turister kommer til Lukla med fly etter en ½ times flytur fra Katmandu. De øvrige vil vanligvis komme inn fra Jiri, etter en sju til åtte dagers marsj. Det er også mulig å delta i organiserte turer med lokale guider og kokker for turen fra Jiri til Lukla. Da Tenzing Norgay og Edmund Hillary gjennomførte sin første berømte bestigning av Mt. Everest i 1953, startet ekspedisjonen fra Jiri.

Det finnes mange gode forretninger og overnattingssteder for turister hvor en kan få europeisk mat og få gjort sine siste innkjøp før fjellturen. Hvis en ikke finner det en trenger er det fortsatt gode muligheter i Namche Bazaar. Der er det et par gode spesialforretninger som fører utstyr for klatrere hvor en kan få kjøpt eller leiet alt en trenger (tau, isøkser, kroker hjelmer og verneutstyr mm.).

Her vil det være fornuftig og stå over noen dager for å akklimatisere seg og venne seg til høyden. Hvis en ikke deltar i en organisert tur er det absolutt å anbefale å dobbeltsjekke reservasjon for returen fra Lukla. Ledige plasser på flyet til Katmandu er vanskelig i finne i høysesongen.

## Flyplass
Luklas flyplass Tenzing-Hillary Airport har hyppige forbindelser til Katmandu og betjenes av Nepal Airlines og noen andre selskaper, men flyvningene er svært væravhengige.

## Bilder fra Lukla

Fil:RK 0602 00811 LuklaAnflug.jpg|Innflyvning til Lukla
Fil:RK_0602_00827_Lukla.jpg|Lukla fra flyplassen
Fil:RK_0602_00832_Lukla.jpg|Lukla, "Hovedgaten"
Fil:RK 0602 00827 Lukla Panorama.jpg|Lukla og flyplassen
Fil:RK_0603_03504_Lukla.jpg|Lukla, bebyggelse
Fil:RK_0603_03499_LuklaKarte.jpg|Kart over Lukla 
Fil:RK 0602 00823 LuklaFlugplatz.jpg|Oppstillingsplatformen på flyplassen



## Eksterne lenker

* Hiking Everest from Lukla, GoNOMAD feature article